Kære alle!

Så står konfirmationerne endelig for døren og vi glæder os 😊

I den forbindelse får I her lidt praktisk information vedr. konfirmationerne. Disse oplysninger vil også kunne findes på hjemmesiden under ’Konfirmation’ samt i Konfirmandkommunikation.

**Generalprøver:**

Det er meget vigtigt, at konfirmanderne møder op til generalprøverne, så de er trygge ved konfirmationen (forældrene skal IKKE med).

Generalprøver for **Malenes hold** (alle der skal konfirmeres d. 28. april og 5. maj):

Torsdag den 25. april kl. 15.00 i Slagslunde kirke (varighed ca. en time).

Generalprøver for **Christians hold** (alle der skal konfirmeres d. 12. maj):

Tirsdag den 23. april, kl. 14.15 i Slagslunde Kirke (varighed ca. en time).

**Antal gæster:**

Det har vist sig, at der er mulighed for at tage flere gæster med end først antaget.

**28. april** kl. 09.30: 15 gæster. Kl. 10.45: 13 gæster.

**5. maj** kl. 09.30: 15 gæster. Kl. 10.45: 13 gæster. Kl. 12:00: 13 gæster.

**12. maj** alle hold: 15 gæster.

**Roser og telegrammer:**

Ønsker man at give sine kammerater en hilsen, så betænk gerne alle, der konfirmeres samme tid som éns eget barn. Det er desværre ikke alle konfirmander, der får en blomst, så tænk gerne på de ca. fem - syv andre, man konfirmeres med – det er meget trist at gå hjem med en tom pose. Man kan som regel købe ti roser til ca. 30 kroner i Netto.

Det er muligt at aflevere roser og telegrammer i våbenhuset på konfirmationsdagen fra kl. 08.30.

**Køretøjer:**

Bliver en konfirmand hentet i et særligt køretøj, skal det blive på parkeringspladsen.

**Mødetid og længde af konfirmation:**

Konfirmanderne møder 15 minutter før. Gudstjenesten varer ca. 45 minutter.

**Fotografering:**

Fotografering er ikke tilladt under konfirmationen. Men umiddelbart efter konfirmationen stiller vi op udenfor kirken, hvor der kan tages billeder af hele holdet samlet.

Er der spørgsmål kan de rettes til kirkekontoret på tlf.: 6116 0440.

Dbh.

Christian og Malene